Official Journal L 198 , 22/07/1991 P. 0016 - 0032

Finnish special edition: Chapter 13 Volume 20 P. 0210

Swedish special edition: Chapter 13 Volume 20 P. 0210



Id-Direttiva tal-Kunsill ta’ l-20 ta’ Ġunju 1991 li temenda d-Direttiva 89/392/KEE dwar l-approssimazzjoni tal-liġijiet ta’ l-Istati Membri marbutin mal-makkinarju (91/368/KEE) IL-KUNSILL TAL-KOMUNITAJIET EWROPEJ Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 100 a tiegħu, Wara li kkunsidra l-proposta mill-Kummissjoni [1], B’kooperazzjoni mal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi makkinarju li jinkorpora fih riskji speċifiċi minħabba jew il-mobilità tiegħu jew inkella l-kapaċità li jerfa’ tagħbijiet, jew iż-żewġ fenomeni flimkien, għandu jissodisfa kemm il-bżonnijiet ta’ saħħa u sigurtà stipulati fid-Direttiva 89/392/KEE [4], kif ukoll il-bżonnijiet tas-saħħa u s-sigurtà marbuta ma’ dawk ir-riskji speċifiċi; Billi huwa meħtieġ li jiġu pprovduti proċeduri ta’ ċertifikazzjoni għal dawk it-tipi ta’ makkinarju barra minn dawk li inizjalment kien hemm ipprovdut għalihom fid-Direttiva 89/392/KEE. Billi l-bżonnijiet ta’ saħħa u sigurtà essenzjali u supplimentari preskritti għal riskji speċifiċi minħabba l-mobilità u l-irfigħ ta’ tagħbijiet jista’ jkun effettwat bl-emenda tad-Direttiva 89/392/KEE biex tinkludi dawn id-dispożizzjonijiet komplimentari, billi din l-emenda tista’ jintuża biex jikkorreġi ċerti imperfezzjonijiet fil-bżonnijiet essenzjali tas-saħħa u s-sigurtà li japplikaw għall-makkinarju kollu; Billi huwa meħtieġ li jiġu pprovduti arranġamenti transizzjonali li jippermettu lill-Istati Membri biex jawtorizzaw it-tqegħid fis-suq u li jdaħħlu fis-servizz il-makkinarju mmanifatturat skond ir-regoli nazzjonali fis-seħħ fil-31 ta’ Diċembru 1992; billi ċertu apparat jew makkinarju kopert bid-Direttivi eżistenti jidħol fil-qasam ta’ applikazzjoni ta’ din id-Direttiva; billi Direttiva waħda li tkopri l-apparat kollu hija preferibbli; billi huwa għalhekk mixtieq li d-Direttivi eżistenti rilevanti jitħassru fid-data li din id-Direttiva tkun applikata, ADOTTA DAN IR-REGOLAMENT: Artikolu 1 Id-Direttiva 89/392/KEE hija għalhekk emendata kif ġej: 1. L-Artikolu 1 huwa emendat kif ġej: (a) fil-paragrafu 2, jiżdied is-subparagrafu segwenti: "“Makkinarju” tfisser ukoll apparat interkambjanti li jimmodifika l-funzjoni ta’ magna, li jitpoġġa fis-suq għall-iskop li jkun mibni ma’ magna jew ma’ serje ta’ magni differenti jew ma’ mutur li jaħdem waħdu sakemm dan l-apparat mhuwiex spare part inkella biċċa għodda", (b) fil-paragrafu 3: - l-ewwel inċiż huwa mħassar - it-tieni inċiż jinbidel b’dan li ġej: - "apparat ta’ l-irfigħ iddisinjat u kostrutt biex jgħolli u/jew imexxi persuni bi jew mingħajr tagħbijiet, għajr għal trakkijiet industrijali b’pożizzjoni ta’ l-irfigħ għax-xogħol.", - fit-tielet inċiż, tiżdied il-frażi li ġejja: "kemm-il darba hija magna użata biex terfa" u tniżżel tagħbijiet - jiżdiedu l-inċiżi li ġejjin: - "mezzi ta’ trasport, jiġifieri vetturi u t-trailers tagħhom maħsuba biss għat-trasport tal-passiġġieri bl-ajru jew fuq it-triq, fuq il-linji jew f’passaġġI fuq l-ilma, kif ukoll mezzi ta’ trasport sakemm tali mezzi huma maħsuba biex iġorru oġġetti bl-ajru, fit-toroq pubbliċi jew linji tat-tren jew fuq l-ilma. Vetturi użati fl-industrija ta’ l-estrazzjoni tal-minerali ma jkunux esklużi, - vapuri tal-baħar u unitajiet offshore mobbli flimkien ma’ apparat abbord tali vapuri jew unitajiet, - cableways għat-trasport ta’ persuni pubbliċi u privati, - muturi agrikoli u forestali, kif definiti fl-Artikolu 1(1) tad-Direttiva tal-Kunsill 74/150/KEE tal-4 ta’ Marzu 1974 dwar l-approsimazzjoni tal-liġijiet ta’ l-Istati Membri relatati ma’ l-approvazzjoni tat-tip ta’ muturi agrikoli u forestali bir-roti [5], kif l-aħħar emendata bid-Direttiva 88/297/KEE [6], - magni ddisinjati apposta u mibnija għall-għanijiet ta’ l-armata u tal-pulizija." 2. Fl-Artikolu 2(3), l-ewwel sentenza, il-frażi ’…dispożizzjonijiet ta’ din id-Direttiva’ tinbidel ma’ "dispożizzjonijiet tal-Komunità fis-seħħ". 3. Fl-Artikolu 4(2) jiżdied is-subparagrafu segwenti: "apparat interkambjabbli’, fit-tifsira tat-tielet subparagrafu ta’ l-Artikolu 1(2) għandha titqies bħala makkinarju u għandha kif imiss ikollha fil-każijiet kollha l-marka KE u tkun akkumpanjata minn dikjarazzjoni ta’ konformità tal-KE li hemm riferenza għaliha fl-Anness II (A)." 4. Fl-Artikolu 8, jiżdied is-subparagrafu segwenti: "7. L-obbligi stipulati fil-paragrafu 6 ma japplikawx għal persuni li jibnu ma’ magna jew mutur apparat interkambjabbli bħal dak li hemm ipprovdut għalih fl-Artikolu 1, iżda l-partijiet huma kompatibbli u kull waħda mill-partijiet kostitwenti tal-magna mibnija għandha jkollha l-marka tal-KE u tkun akkumpanjata minn dikjarazzjoni ta’ konformità tal-KE." 5. L-Artikolu 13 huwa mibdul b’dan li ġej: "Artikolu 13 1. Qabel l-1 ta’ Jannar 1992 l-Istati Membri jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva. Huma għandhom minnufih jinformaw b’dan lill-Kummissjoni. Meta Stati Membri jadottaw dawn il-miżuri, huma għandhom jinkludu referenza għal din id-Direttiva jew inkella jkunu akkumpanjati b’tali riferenza fl-okkażjoni tal-pubblikazzjoni uffiċjali tagħhom. Il-metodi tat-twettiq ta’ tali riferenza jkun stabbilit mill-Istati Membri. L-Istati Membri japplikaw il-miżuri in kwistjoni b’effett minn l-1 ta’ Jannar 1993, għajr rigward l-apparat li hemm riferenza għalih fid-Direttivi 86/295/KEE [7], 86/296/KEE [8] u 86/663/KEE [9], għal liema dawn il-miżuri japplikaw mill-1 ta’ Lulju 1995. 2. Barra minn dan, l-Istati Membri jippermettu, għall-perjodu sal-31 ta’ Diċembru 1994, għajr rigward l-apparat li għalih hemm riferenza fid-Direttivi 86/295/KEE, 86/296/KEE u 86/663/KEE, għal liema dan il-perjodu jispiċċa fil-31 ta’ Diċembru 1995, it-tqegħid fis-suq u l-użu ta’ makkinarju in konformità mar-regolamenti nazzjonali fis-seħħ fit-territorju tagħhom fil-31 ta’ Diċembru 1992. Id-Direttivi 86/295/KEE, 86/296/KEE u 86/663/KEE ma jżommux l-implimentazzjoni tal-paragrafu 1 minn l-1 ta’ Lulju 1995. 3. L-Istati Membri għandhom jgħarrfu lill-Kummissjoni bit-test tad-dispożizzjonijiet tal-liġi nazzjonali li huma jadottaw fil-qasam kopert b’din id-Direttiva. 4. Il-Kummissjoni, qabel l-1 ta’ Jannar 1994, għandha teżamina l-progress magħmul fix-xogħol standardizzat relatat ma’ din id-Direttiva u tipproponi kwalunkwe miżuri xierqa." 6. L-Anness I huwa emendat kif ġej: (a) Fis-sezzjoni 1.3.7 jiżdied il-paragrafu segwenti: "Għandhom jittieħdu l-passi kollha meħtieġa biex jevitaw imblokk aċċidentali ta’ partijiet li jiċċaqilqu involuti fix-xogħol. F’każijiet fejn, minkejja l-prekawzjonijiet meħuda, imblokk x’aktarx li jseħħ, invenzjonijiet jew għodod speċifiċi, il-handbook ta’ istruzzjoni u possibilment għandu jkun ipprovdut sinjal fuq il-makkinarju mill-manifattur li juri li l-apparat jista’ jkun sblukkat mingħajr periklu."; (b) Tiddaħħal s-sezzjoni segwenti: "1.6.5. Tindif ta’ partijiet interni Il-makkinarju jrid ikun iddisinjat u kkostruwit b’tali mod li jkun possibbli t-tindif tal-partijiet interni li jintużaw għal sustanzi u preparazzjonijiet perikolużi mingħajr ma tidħol fihom, kwalunkwe imblokk meħtieġ għandu jkun ukoll possibbli minn barra. Jekk ikun assolutament impossibbli li tevita d-dħul fil-makkinarju, il-manifattur għandu jieħu l-passi meħtieġa waqt il-kostruzzjoni tiegħu li jippermetti li t-tindif isir bl-inqas periklu." (c) Fis-sezzjoni 1.7.0 jiżdied il-paragrafu segwenti: "fejn is-saħħa u s-sigurtà ta’ persuni esposti jistgħu jkunu ipperikolati minħabba ħsara f’partijiet ta’ makkinarju mhux mgħasses, il-makkinarju għandu jkun iffittjat biex jagħti sinjal xieraq akustiku jew bid-dawl bħala twissija." (d) Fis-sezzjoni 1.7.3 jiżdiedu il-paragrafi segwenti: "fejn parti tal-magna għandha tintmess waqt l-użu b’apparat ta’ l-irfigħ, il-massa tagħha għandha tkun indikata leġibilment, indelibilment u mhux ambigwament. L-apparat interkambjabbli li hemm riferenza għalih fl-Artikolu 1(2), it-tielet subparagrafu għandu jkollu l-istess informazzjoni."; (e) Fis-sezzjoni 1.7.4 jiżdied l-inċiż segwenti: "– fejn meħtieġ, il-karateristiċi essenzjali ta’ l-għodod li jistgħu jkunu iffittjati fil-makkinarju."; (f) fis-sezzjoni 1.7.4 (f) it-tielet paragrafu huwa mibdul b’dan li ġej: "fejn standards armonizzati mhumiex applikati, livelli tajba għandhom ikunu mkejla bl-użu ta’ l-iktar metodu xieraq għall-makkinarju."; (g) Is-sezzjonijiet 3 sa 5.7 stipulati fl-Anness I għal din id-Direttiva huma miżjuda. 7. Fl-Anness II (B) jiddaħħlu l-inċiżi s-segwenti wara t-tieni inċiż: "- fejn xieraq, l-isem u l-indirizz tal-korp innotifikat u n-numru taċ-ċertifikat ta’ l-eżami tat-tip tal-KE, — fejn xieraq, l-isem u l-indirizz tal-korp innotifikat għal liema l-file intbagħat skond l-ewwel inċiż ta’ l-Artikolu 8(2)(ċ), — fejn xieraq, l-isem u l-indirizz tal-korp innotifikat li wettaq il-verifika li hemm riferenza għaliha fit-tieni inċiż ta’ l-Artikolu 8(2)(ċ), — fejn xieraq, riferenza għall-istandards armonizzati." 8. Fl-Anness IV, l-item 12 huwa mibdul bil-partiti minn 12 sa 15 stipulati fl-Anness II għal din id-Direttiva. Artikolu 2 Dan li ġej huwa għalhekk imħassar mill-31 ta’ Diċembru 1994: - L-Artikoli 2 u 3 tad-Direttiva tal-Kunsill 73/361/KEE tad-19 ta’ Novembru 1973 dwar l-approsimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri relatati maċ-ċertifikazzjoni u l-immarkar ta’ ħbula, katini u ganċijiet tal-ħadid [10], kif l-aħħar emendati bid-Direttiva 76/434/KEE [11], - Id-Direttiva tal-Kummissjoni 76/434/KEE tat-13 ta’April 1976 li tadotta għal progress tekniku d-Direttiva tal-Kunsill tad-19 ta’ Novembru 1973 dwar l-approssimazzjoni tal-liġijiet ta’ l-Istati Membri li jirrelataw għaċ-ċertifikazzjoni u l-immarkar ta’ ħbula, katini u ganċijiet tal-ħadid. Dan li ġej huwa għalhekk imħassar mill-31 ta’ Diċembru 1995: - Id-Direttiva tal-Kunsill 86/295/KEE tas-26 ta’ Mejju 1986 dwar l-approssimazzjoni tal-liġijiet ta’ l-Istati Membri li jirrelataw għal strutturi protettivi Roll-over (ROPS) għal ċertu mpjant ta’ kostruzzjoni [12], - Id-Direttiva tal-Kunsill 86/296/KEE tas-26 ta’ Mejju 1986 dwar l-approssimazzjoni tal-liġijiet ta’ l-Istati Membri li jirrelataw għal strutturi protettivi t’oġġetti li jaqgħu (ROPS) għal ċertu mpjant ta’ kostruzzjoni [13], - Id-Direttiva tal-Kunsill 86/663/KEE tat-22 ta’ Diċembru 1986 dwar l-approssimazzjoni tal-liġijiet ta’ l-Istati Membri marbutin ma’ trakkijiet industrijali li jaħdmu waħedhom [14], kif l-aħħar emendata bid-Direttiva 89/240/KEE [15]. Artikolu 3 1. Qabel l-1 ta’ Jannar 1992 l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa sabiex ikunu jaqblu ma’ din id-Direttiva. Huma għandhom jinformaw minnufih b’dan lill-Kummissjoni. Meta Stati Membri jadottaw dawn il-miżuri, huma għandhom jaraw li jinsabu f’riferenza għal din id-Direttiva jew inkella jkunu akkumpanjati b’tali riferenza fl-okkażjoni tal-pubblikazzjoni uffiċjali tagħhom. Il-metodi tat-twettiq ta’ tali riferenza għandhom ikunu stabbiliti mill-Istati Membri. Dawn japplikaw dawn il-miżuri b’effett minn l-1 ta’ Jannar 1993. 2. L-Istati Membri għandhom jgħarrfu lill-Kummissjoni bit-test tad-dispożizzjonijiet tal-liġi nazzjonali li huma jadottaw fil-qasam kopert b’din id-Direttiva. Artikolu 4 Din id-Direttiva hija indirizzata lill-Istati Membri. Magħmula fil-Lussemburgu, fl-20 ta’ Ġunju 1991. Għall-Kunsill Il-President R.Goebbels [1] ĠU Ċ 37, 17.2.1990, p. 5; uĠU Ċ 268, 24.10.1990, p. 12 [2] ĠU Ċ 175, 16.7.1990, p. 119; uĠU Ċ 129, 20.5.1991. [3] ĠU Ċ 168, 10.7.1990, p. 15 [4] ĠU L 183, 29.6.1989, p. 9 [5] ĠU L 84, 28.3.1974, p. 10 [6] ĠU L 126, 20.5.1988, p. 52 [7] ĠU L 186, 8.7.1986, p. 1 [8] ĠU L 186, 8.7.1986, p. 10 [9] ĠU L 384, 31.12.1986, p. 12 [10] ĠU L 335, 5.12.1973, p. 51 [11] ĠU L 122, 8.5.1976, p. 20 [12] ĠU L 186, 8.7.1986, p. 1 [13] ĠU L 186, 8.7.1986, p. 10 [14] ĠU L 384, 31.12.1986, p. 12 [15] ĠU L 100, 12.4.1989, p. 1 -------------------------------------------------- ANNESS I Is-Sezzjonijiet 3 sa 5.7 jiżdiedu ma’ l-Anness I tad-Direttiva 89/392/KEE: "3. BŻONNIJIET TA’ SAĦĦA U SIGURTÀ ESSENZJALI BIEX JIKKONTRASTAW IR-RISKJI PARTIKOLARI DOVUTI GĦALL-MOBILITÀ TA’ MAKKINARJU Flimkien mal-bżonnijiet ta’ saħħa u sigurtà essenzjali mogħtija fis-sezzjonijiet 1 u 2, makkinarju li jippresenta riskji minħabba mobilità jrid ikun iddisinjat u kkostruwit biex jissodisfa l-bżonnijiet t’hawn taħt. Riskji dovuti għal mobilità dejjem jeżistu fil-każ ta’ makkinarju li jaħdem waħdu, jinġibed jew ikun imbuttat jew mġorr minn makkinarju ieħor jew muturi, li jitħaddem f’inħawi tax-xogħol u li t-tħaddim tiegħu jinħtieġ jew mobilità waqt ix-xogħol, kemm jekk ikun moviment kontinwu jew inkella semi-kontinwu, bejn suċċessjoni ta’ posizzjonijiet tax-xogħol fissi. Riskji minħabba mobilità jistgħu ukoll jeżistu fil-każ ta’ makkinarju li jitħaddem mingħajr ma jkun imċaqlaq, imma armat b’tali mod li jippermettilu li jkun imċaqlaq faċilment minn post għal ieħor (makkinarju armat fuq ir-roti, rollers u rombli, eċċ, jew imqiegħed fuq gantries, trolleys, eċċ). Sabiex jiġi vverifikat li kultivaturi li jduru u xtiebi bil-mutur ma jippreżentawx riskji inaċċettabbli għall-persuni esposti, il-manifattur jew ir-rappreżentant awtorizzat tiegħu li hu stabbilit fil-Komunità għandu, għal kull tip ta’ makkinarju kkonċernat, iwettaq it-testijiet xierqa jew li jara li tali testijiet jitwettqu. 3.1. Ġenerali 3.1.1. Id-Definizzjoni “Sewwieq” tfisser ħaddiem responsabbli għall-moviment tal-makkinarju. Is-sewwieq jista’ jkun ittrasportat mill-makkinarju jew jista’ jkun bil-mixi, jakkumpanja l-makkinarju, jew jista’ jiggwida l-makkinarju bil-kontroll remot (cables, radio, eċċ.). 3.1.2. Dawl Jekk maħsub mill-manifattur biex jintuża f’postijiet mudlama, makkinarju li jimxi waħdu jrid ikun iffittjat b’apparat tad-dawl xieraq biex ix-xogħol ikun jista’ jitwettaq, mingħajr preġudizzju għal kwalunkwe regolamenti oħra applikabbli (regolamenti tat-traffiku tat-toroq, regoli tan-navigazzjoni, eċċ.). 3.1.3. Id-disinn ta’ makkinarju biex jiffaċilità t-tħaddim tiegħu Matul il-manuvrar tal-magna u/jew il-partijiet tagħha; m’għandu jkun hemm ebda possibbiltà ta’ movimenti instantanji jew ta’ riskji dovuti għal instabbilità sakemm il-magna u/jew il-partijiet tagħha jkunu mmanuvrati skond l-istruzzjonijiet tal-manifattur. 3.2. Stazzjonijiet tax-xogħol 3.2.1. Pożizzjoni tas-sewqan Il-pożizzjoni tas-sewqan għandha tkun iddisinjata b’rigward dovut għal prinċipji ergonomiċi. Jista’ jkun hemm żewġ posizzjonijiet tas-sewqan jew iktar u, f’tali każijiet, kull pożizzjoni tas-sewqan għandha tkun ipprovduta bil-kontrolli kollha rekwiżiti. Fejn hemm iktar minn pożizzjoni tas-sewqan waħda, il-makkinarju għandu jkun iddisinjat hekk li l-użu ta’ waħda minnhom tipprekludi l-użu ta’ l-oħrajn, għajr f’waqfiet ta’emerġenza. Il-viżibiltà minn pożizzjoni tas-sewqa għandha tkun tali li s-sewwieq jista’ f’sigurtà assoluta għalih innifsu u għall-persuni esposti, iħaddem il-makkinarju u l-għodod tiegħu fil-kondizzjonijiet maħsuba għall-użu tagħhom. Fejn meħtieġ, disinnji xierqa għandhom ikunu pprovduti biex jirrimedjaw riskji dovuti għal viżjoni diretta inadegwata. Makkinarju għandu jkun hekk iddisinjat u kkostruwit li, mill-pożizzjoni tas-sewqan, m’għandu jkun hemm ebda riskju għas-sewwieq u għall-ħaddiema abbord minn kuntatt mhux mistenni mar-roti jew mogħdijiet. Il-pożizzjoni tas-sewqan għandha tkun iddisinjata u kkostruwita biex tevita kwalunkwe riskju tas-saħħa dovut għal gassijiet ta’ l-exhaust u/jew nuqqas ta’ossiġenu. Il-pożizzjoni tas-sewqan ta’ sewwieqa li jsuqu fuq il-vettura għandha tkun iddisinjata u kkostruwita hekk li l-kabina tas-sewwieq tista’ tkun iffittjata sakemm ikun hemm wisgħa. F’dak il-każ il-kabina għandha tinkorpora post għall-istruzzjonijiet meħtieġa għas-sewwieq u/je min iħaddmu. Il-pożizzjoni tas-sewqan għandha tkun iffittjata b’kabina adegwata fejn ikun hemm riskju għal ambjent perikoluż. Fejn il-makkinarju jkun iffittjat b’kabina, din għandha tkun iddisinjata, ikkostruwita u/jew armata biex tassigura li s-sewwieq ikollu kondizzjonijiet adegwati u jkun protett kontra kwalunkwe riskju li jista’ jeżisti (per eżempju: sħana u ventilazzjoni inadegwata, viżibiltà inadegwata, ħsejjes u vibrazzjonijiet eċċessivi, oġġetti li jaqgħu, penetrazzjoni minn oġġetti, tgerbib, eċċ.). Il-ħruġ għandu jippermetti evakwazzjoni rapida. Barra minn dan, ħruġ ta’ emerġenza għandu jkun ipprovdut f’direzzjoni li hija differenti mill-ħruġ tas-soltu. Il-materjali użati għall-kabina u l-fittings tagħha għandhom ikunu reżistenti għan-nar. 3.2.2. Seating Is-sedil tas-sewwieq ta’ kwalunkwe makkinarju għandu jippermetti lis-sewwieq biex iżomm pożizzjoni stabbli u jkun iddisinjat bir-rigward dovut għall-prinċipji ergonomiċi. Is-sedil għandu jkun iddisinjat biex inaqqas il-vibrazzjonijiet trasmessi lis-sewwieq sa linqas livell li jista’ jkun miksub raġjonevolment. L-apparat tas-sedil jrid ikun kapaċI jilqa’ l-istress li għalih jista’ jkun suġġett fil-każ ta’ taqlib. Fejn hemm qiegħ taħt saqajn is-sewwieq, is-sewwieq għandu jkollu fejn iserraħhom koperti b’materjal reżistenti għaż-żlieq. Fejn makkinarju huwa ffittjat b’dispożizzjonijiet għal struttura pproġettata kontra t-taqlib, is-sedil għandu ikun armat b’ċintorin tas-sigurtà jew apparat ekwivalenti li jżomm lis-sewwieq fis-sedil tiegħu mingħajr ma jnaqqaslu ebda movimenti meħtieġa għas-sewqan jew kwalunkwe movimenti kkawżati mis-sospensjoni. 3.2.3. Postijiet oħra Jekk il-kondizzjonijiet ta’ l-użu ta’ l-apparat barra mis-sewwieq ikunu okkażjonalment ittrasportati regolarment mill-makkinarju, jew xogħol fuqu, għandhom ikunu pprovduti b’postijiet xierqa li jippermettulhom ikunu ttrasportati jew isir xogħol fuqhom mingħajr riskju, partikolarment ir-riskju li jistgħu jaqgħu. Fejn il-kondizzjonijiet tax-xogħol hekk jippermettu, dawn il-postijiet tax-xogħol għandhom ikunu armati bis-sedili. Jekk il-pożizzjoni tas-sewqan ikollha tiġi ffittjata b’kabina, il-postijiet l-oħra għandhom ikunu wkoll protetti kontra riskji li ġġustifikaw il-protezzjoni tal-pożizzjoni tas-sewqan. 3.3. Kontrolli 3.3.1. Strumenti ta’ kontroll Is-sewwieq għandu jkun jista’ jattwa l-istrumenti tal-kontrolli kollha meħtieġa biex iħaddem il- biss bl-użu ta’ strumenti ta’ kontroll allokati ‘l bogħod mill-pożizzjoni tas-sewqan. Dan jirreferi partikolarment għall-posizzjonijiet ta’ tħaddim oħra barra l-pożizzjoni tas-sewqan, li għalihom ħaddiema oħra barra s-sewwieq huma responsabbli jew għal liema is-sewwieq ikollu jħalli l-pożizzjoni tas-sewqan tiegħu sabiex iwettaq il-manuvra bla periklu. Fejn hemm il-pedali dawn għandhom jkunu ddisinjati, ikkostruwiti u ffittjati biex jippermettu li jitħaddmu mis-sewwieq bla periklu bl-inqas riskju ta’ konfużjoni; huma għandhom ikollhom wiċċ kontra ż-żlieq u jkun faċli li jitnaddaf. Fejn ix-xogħol tagħhom jista’ jwassal għal riskju, speċjalment movimenti perikolużi, il-kontrolli tal-makkinarju, għajr għal dawk b’pożizzjoni pre-ssettjata, għandhom jitpoġġew fuq il-pożizzjoni newtrali dlonk wara li jkunu mitluqa minn min iħaddimhom. Fil-każ ta’ makkinarju bir-roti, is-sistema ta’ l-istering għandha tkun iddisinjata u kkostruwita biex tnaqqas il-qawwa ta’ movimenti f’daqqa tar-rota ta’ l-istering jew il-livell ta’ l-istering ikkawżati minn xokkijiet lir-roti ta’ gwida. Kwalunkwe kontroll li jsakkar id-differenxjal għandu jkun iddisinjat u rranġat li jippermetti li d-differenxjal ikun żlokkjat meta l-makkinarju jkun miexi. L-aħħar sentenza tas-sezzjoni 1.2.2 ma tapplikax għall-funzjoni tal-mobilità. 3.2.3. Startjar/mixi Makkinarju li jħaddem lilu nnifsu b’sewwieq riekeb fuqu għandu jkun hekk armat li ma jħallix persuni mhux awtorizzati mill-jqabbdu l-magna. Movimenti ta’ vjaġġar ta’ makkinarju li jħaddem lilu nnifsu b’sewwieq fuqu għandu jkun possibbli biss jekk is-sewwieq ikun fil-kontroll tiegħu. Fejn, għal skopijiet ta’ tħaddim, makkinarju għandu jkun iffittjat bi strumenti li jeċċedu iż-żona tal-wisa’ normali (eż: stabilizers, jib, eċċ.), is-sewwieq għandu jkun ipprovdut bil-mezzi ta’ ċċekkjar faċilment, qabel ma jċaqlaq il-makkinarju, li tali strumenti jinsabu f’pożizzjoni partikolari li tippermettilhom moviment bla periklu. Dan japplika wkoll għall-partijiet l-oħra li, biex jippermettu moviment bla perikolu, għandhom ikunu f’posizzjonijiet partikolar, kaxxarizz jekk ikun hemm bżonn. Fejn huwa possibbli teknikament u ekonomikament, il-moviment tal-makkinarju għandu jiddependi fuq posizzjonar bla perikolu tal-partijiet imsemmija qabel. M’għandux ikun possibbli l-moviment tal-makkinarju waqt li l-magna tkun qed tiġi startjata. 3.3.3. Funzjoni ta’ vjaġġar Mingħajr preġudizzju għad-dispożizzjonijiet tar-regoli tat-traffiku fit-toroq, magni li jħaddmu lilhom infushom u t-trailers tagħhom għandhom jilħqu l-bżonnijiet għat-tnaqqis tal-veloċità, il-waqfien, l-ibbrejkjar u l-immobilizzazzjoni sabiex jassiguraw is-sigurtà taħt iċ-ċirkustanzi kollha, u li l-kondizzjonijiet ta’ tagħbija, veloċità, art u l-kondizzjonijiet ta’ gradient maħsuba mill-manifattur jikkorrispondu mal-kondizzjonijiet li jiltaqgħu magħhom fl-użu normali. Is-sewwieq għandu jkun jista’ jnaqqas u jwaqqaf makkinarju li jħaddem lilu nnifsu permezz ta’ apparat prinċipali. Fejn is-sigurtà hekk titlob fil-każ li l-apparat prinċipali ma jiffunzjonax, jew fil-każ fejn il-kurrent ma jirnexxilux jattiva l-apparat prinċipali, għandu jkun ipprovdut apparat ta’emerġenza b’kontrolli indipendenti għal kollox u faċilment aċċessibbli biex inaqqaslu l-veloċità u jwaqqfu. Fejn is-sigurtà hekk titlob, apparat ta’ parkeġġ għandu jkun ipprovdut biex jirrendi stazzjonarju makkinarju immobbli. Dan l-apparat jista’ jkun ikkombinat ma’ wieħed mill-istrumenti li hemm riferenza għalih fit-tieni paragrafu, dan għandu ikun purament mekkaniku. Makkinarju kkontrollat remotament għandu jkun iddisinjat u kkostruwit biex jieqaf awtomatikament jekk is-sewwieq jitlef il-kontroll. Sezzjoni 1.2.4 ma tapplikax għall-funzjoni ta’ vvjaġġar. 3.3.4. Moviment ta’ makkinarju kkontrollat min-nies miexja Moviment ta’ makkinarju li jħaddem lilu nnifsu iżda kkontrollat minn nies miexja għandu jkun possibbli biss permezz ta’azzjoni sostenuta fuq il-kontroll rilevanti mis-sewwieq. Partikolarment, ma għandux ikun possibbli li jkun hemm moviment waqt li l-magna tkun qed tiġi startjata. Is-sistemi tal-kontroll għall-makkinarju kkontrollat minn nies miexja għandu jkun iddisinjat biex jimminimizza r-riskji li jinqalgħu minn movimenti f’daqqa tal-magna lejn is-sewwieq. Partikolarment: (a) ikkraxxjar; (b) korriment minn għodod li jduru. Anke, il-veloċità ta’ l-ivvjaġġar normali tal-magna għandha tkun kompatibbli mal-pass tas-sewwieq bil-mixi. Fil-każ ta’ makkinarju fuq liema għodod li jduru jistgħu jkunu ffittjati, għandu jkun possibbli li titħaddem dik l-għodda meta l-kontroll b’lura jkun imqabbad biex din taħdem, għajr fejn il-moviment tal-makkinarju jirriżulta minn moviment ta’ l-għodda. Fil-każ ta’ l-aħħar, il-veloċità tal-mixi b’lura għandha tkun tali li ma tipperikolax lis-sewwieq 3.3.5. Nuqqas taċ-ċirkwit tal-kontroll Nuqqas fit-twassil tal-power għall-isteering li jkun power-assisted, fejn iffittjat, m’għandux ma jippermettix makkinarju milli jkun iggwidat matul il-ħin meħtieġ biex jitwaqqaf. 3.4. Proġettazzjoni kontra riskji mekkaniċi 3.4.1. Movimenti inkontrollabbli Meta parti minn magna titwaqqaf, kull ċaqliq mill-pożizzjoni tat-twaqqif, għal kwalunkwe raġuni barra azzjoni fil-kontrolli, għandha tkun tali li l-persuni ma jkunu esposti għal ebda perikolu. Il-makkinarju għandu jkun iddisinjat, ikkostruwit u mqiegħed kif suppost fuq l-appoġġ mobbli biex jassigura li meta jitmexxa l-oxxillazzjonijiet inkontrollabbli taċ-ċentru tal-gravità tiegħu ma jaffettwawx l-istabbilità tiegħu jew li strejn eċċessiv ikun impost fuq l-istruttura tiegħu. 3.4.2. Riskju ta’ ħsara waqt li jkun qed ikun imħaddem Partijiet mill-makkinarju li jdur b’veloċità għolja li, minkejja l-miżuri meħuda, jistgħu iġarrbu ħsara jew jiddisintegraw, għandhom ikunu mmuntati u mgħassa b’tali mod li, f’każ ta’ ħsara, il-biċċiet tagħhom ikunu kkontrollati, jew, jekk dan ma jkunx possibbli, ma jkunux jistgħu jtiru lejn il-posizzjonijiet tas-sewqan u/jew fejn ikun hemm il-ħaddiema. 3.4.3. Roll-over Fejn, fil-każ ta’ makkinarju li jmexxi lilu nnifsu b’sewwieq riekeb fuqu u possibbilment ħaddiema rekbin fuqu, ikun hemm riskju ta’ Roll-over, il-makkinarju għandu jkun iddisinjat għal u jkun iffittjat b’punti t’ankoraġġ li jippermettu li jkun armat bi strutturi protettivi kontra r-Roll-over(ROPS). Din l-istruttura għandha tkun tali li f’każ ta’ Roll-over taffordja lis-sewwieq abbord u fejn suppost lill-ħaddiema riekba volum adegwat ta’ limiti ta’ deflezzjoni (DLV). Sabiex jivverifikaw li l-istruttura mitluba mill-kondizzjoni stipulata fit-tieni paragrafu, il-manifattur jew ir-rappreżentant awtorizzat tiegħu li hu stabbilit fil-Komunità għandu, għal kull tip ta’ struttura konċernata, iwettaq it-testijiet xierqa jew li jara li tali testijiet jitwettqu. Barra minn hekk, il-makkinarju li jimxi fl-art mniżżel hawn taħt b’kapaċità li teċċedi 15 kW għandu jkun iffittjat bi struttura protettiva kontra r-Roll-over. - crawler loaders jew wheel loaders, - backhoe loaders, - crawler tractors jew wheel tractors, - scrapers, kemm self-loading kemm le, - graders, - articulated steer dumpers. 3.4.4. Oġġetti li jaqgħu Fejn, fil-każ ta’ makkinarju b’sewwieq riekeb fuqu u possibbilment ħaddiema rekbin fuqu, ikun hemm riskju ta’ affarijiet li jistgħu jaqgħu, il-makkinarju għandu jkun iddisinjat għal, u jkun iffittjat, jekk id-daqs tiegħu jippermetti, b’punti t’ankoraġġ li jippermettu li jkun armat bi struttura protettiva kontra affarijiet li jaqgħu (ROPS). Din l-istruttura għandha tkun tali li f’każ t’affarijiet jew materjal li jaqgħu, din tiggarantixxi lill-ħaddiema abbord volum adegwat li jillimita deflezzjoni (DLV). Sabiex jivverifikaw li l-istruttura mitluba mill-kondizzjoni stipulata fit-tieni paragrafu, il-manifattur jew ir-rappreżentant awtorizzat tiegħu li hu stabbilit fil-Komunità għandu, għal kull tip ta’ struttura kkonċernata, jagħmel it-testijiet xierqa jew li jara li tali testijiet isiru. 3.4.5. Mezzi t’aċċess Postijiet fejn wieħed iżomm b’idejh u turġien għandhom ikunu ddisinjati, kkostruwiti u rranġati b’tali mod li min ikun qed jaħdem jużahom istintivament u ma jużawx il-kontrolli għal dak l-iskop. 3.4.6. Apparati ta’ rmonk Il-makkinarju kollu użat biex jirmonka jew ikun irmonkat għandu jkun iffittjat bi strumenti ta’ rmonk jew ġanċijiet iddisinjati, ikkostruwiti u rranġati biex jassiguraw konnessjoni u skonnessjoni faċli u żgura, u li tevita skonnessjoni aċċidentali waqt l-użu. Sa fejn teħtieġ it-towbar load, tali makkinarju għandu jkun armat b’appoġġ b’wiċċ ta’ bearing adattat għat-tagħbija u għall-art. 3.4.7. Trasmissjoni ta’ saħħa bejn makkinarju li jmexxi lilu nnifsu (jew tractor) u makkinarju riċipjenti Ix-xaftijiet tat-trasmissjoni b’joints universali li jgħaqqdu makkinarju li jmexxi lilu nnifsu (jew tractor) għall-ewwel bearing imwaħħla ta’ makkinarju riċipjenti għandhom ikunu mħarsa fuq il-ġnub ta’ makkinarju li jmexxi lilu nnifsu u fil-ġenb tal-makkinarju riċipjenti fit-tul kollu tax-xaft u tal-joints universali assoċjati. Fil-ġenb tal-makkinarju li jmexxi lilu nnifsu (jew tractor), is-saħħa tat-tluq li magħha huwa mqabbad ix-xaft tat-trasmissjoni għandu jkun imħares jew minn skrin imwaħħal mal-makkinarju li jmexxi lilu nnifsu (jew tractor) jew minn kwalunkwe invenzjoni oħra li toffri protezzjoni ekwivalenti. Fuq il-ġenb tal-makkinarju rmunkat, ix-xaft ta’ l-input għandu jkun magħluq b’casing protettiv imwaħħal mal-makkinarju. Torque limiters jew freewheels jistgħu jkunu mwaħħla ma’ trasmissjonijiet ta’ joint universali biss fuq il-ġenb li jmis mal-magna misjuqa. Ix-xaft ta’ l-universal-jointtransmission għandu jkun immarkat kif imiss. Il-makkinarju kollu rmunkat li t-tħaddim tiegħu jirrikjedi xaft ta’ trasmissjoni biex jgħaqqdu ma’ makkinarju li jmexxi lilu nnifsu jew ma’ mutur għandu jkollu sistema ta’attakkament tax-xaft tat-trasmissjoni biex meta l-makkinarju jinħall ix-xaft tat-trasmissjoni u l-guard tiegħu ma jiġrilhomx ħsara bil-kuntatt ma’ l-art jew ma’ parti mill-makkinarju. Il-partijiet ta’ barra tal-guard għandhom ikunu ddisinjati, ikkostruwiti u rranġati li ma jkunux jistgħu jduru max-xaft ta’ trasmissjoni. Il-guard għandu jkopri x-xaft ta’ trasmissjoni mat-truf tal-garġi ta’ ġewwa fil-każ ta’ universal joint sempliċi u ta’ lanqas maċ-ċentru tal-joint jew joints ta’ barra fil-każ ta’ universal joints “wide-angle”. Il-manifattur jipprovdi mezzi ta’aċċess għall-posizzjonijiet tax-xogħol qrib ix-xaft tat-trasmissjoni ta’ l-universal joint jrid jassigura li l-guards tax-xaft kif deskritti fis-sitt paragrafu ma jistgħux jintuzaw bħala tarġiet jekk ma jkunux iddisinjati u kkostruwiti għal dak l-iskop. 3.4.8. partijiet tat-trasmissjoni li jiċċaqilqu Permezz ta’ deroga mis-sezzjoni 1.3.8.A, fil-każ ta’ magni ta’ kombustjoni interna, guards li jistgħu jitneħħew li ma jkunx tħalla aċċess għall-partijiet li jiċċaqilqu fil-kumpartiment tal-magna jistgħu ma jkollhomx strumenti li jsakkruhom jekk ikun hemm bżonn li jinfetħu jew permezz ta’ għodda jew b’ċavetta jew b’kontroll lokalizzat fil-pożizzjoni tat-trasport kemm-il darba dan ta’ l-aħħar ikun f’kabina magħluqa għal kollox b’ċavetta li tevita aċċess mhux awtorizzat. 3.5. Proġettazzjoni kontra riskji oħra 3.5.1. Batteriji Il-housing tal-batterija għandu jkun ikkostruwit u lokalizzat u l-batterija stallata biex ikun evitat kemm jista’ jkun iċ-ċans li electrolyte ikun sparat fuq il-ħaddiema f’każ ta’ tgerbib u/jew biex tkun evitata akkumulazzjoni ta’ fwar fil-postijiet fejn ikun hemm il-ħaddiema. Il-makkinarju jrid ikun hekk iddisinjat u kkostruwit li l-batterija tista’ tkun skonnettjata bl-għajnuna ta’ apparat aċċessibbli faċilment li jkun ipprovdut għal dak l-iskop. 3.5.2. Nar Dipendenti fuq ir-riskji antiċipati mill-manifattur meta jkun qed jintuża, il-makkinarju jrid, fejn id-daqs jippermetti: - jew jippermetti li jkunu ffittjati fireextinguishers aċċessibbli faċilment, - jew li jkun ipprovdut b’sistema ta’ extinguishers built-in. 3.5.3. Emissjonijiet ta’ trab, gassijiet, eċċ. Fejn jeżistu tali riskji, l-apparat li jkun jinsab fih u li hemm ipprovdut għalih fis-sezzjoni 1.5.13 jista’ jkun rimpjazzat b’mezzi oħra, per eżempju preċipitazzjoni bi sprejjar ta’ l-ilma. It-tieni u t-tielet paragrafi tas-sezzjoni 1.5.13 ma japplikawx fejn il-funzjoni ewlenija tal-makkinarju hija l-isprejjar ta’ prodotti. 3.6. Indikazzjonijiet 3.6.1. Sinjali u twissijiet Il-makkinarju għandu jkollu mezzi ta’ senjalazzjoni u/jew pjanċi ta’ struzzjoni rigward l-użu, l-aġġustament u l-manteniment, fejn meħtieġ, biex jassigura s-saħħa u s-sigurtà tal-persuni esposti. Dawn għandhom jintgħażlu, ikunu ddisinjati u kkostruwiti b’tali mod li jkunu viżibbli kjarament u indelibbli. Mingħajr preġudizzju għall-kondizzjonijiet li għandhom ikunu osservati għall-ivvjaġġar fuq it-toroq ewlenin, il-makkinarju b’sewwieq abbord għandu jkollu l-apparat li ġej: - apparat ta’ twissija akustika biex jallarma lill-persuni esposti, - sistema ta’ sinjali ta’ dawl rilevanti għall-kondizzjonijiet maħsuba ta’użu bħal ngħidu aħna bozoz tal-waqfien, bozoz tar-riversjar u dwal li jduru. Il-bżonnijiet ta’ l-aħħar ma japplikawx għal makkinarju maħsub biss għal xogħol taħt l-art u li ma jkollu ebda qawwa elettrika. Makkinarju kkontrollat remotament li taħt kondizzjonijiet normali ta’ użu jesponi persuni għal riskji ta’impatt jew ikkraxxjar għandu jkun iffittjat b’mezzi xierqa li jissenjalizzaw il-movimenti tiegħu jew b’mezzi biex jipproteġu persuni esposti kontra tali riskji. L-istess japplika għal makkinarju li jinvolvi, waqt l-użu, ir-ripetizzjoni kostanti ta’ moviment ‘il quddiem u lura fuq fus wieħed fejn in-naħa ta’ wara tal-magna mhux direttament viżibbli għas-sewwieq. Il-makkinarju għandu jkun hekk ikkostruwit li l-istrumenti ta’ twissija u sinjalazzjoni ma jistgħux ikunu disattivati mhux intenzjonalment. Fejn dan huwa essenzjali għas-saħħa, tali strumenti għandhom ikunu pprovduti bil-mezzi biex ikunu ċċekkjati li jinsabu f’kondizzjoni li jaħdmu u n-nuqqas tagħhom għandu jkun mgħarraf lil min qed jaħdem. Fejn il-moviment ta’ makkinarju jew għodod huwa partikolarment riskjuż, fuq il-makkinarju għandhom ikunu pprovduti sinjali b’tali mod li javżaw kontra avviċinament lejn il-makkinarju waqt li dan ikun jaħdem, is-sinjali għandhom ikunu leġibbli minn distanza suffiċjenti biex tkun assigurata s-sigurtà tal-persuni li għandhom ikunu fil-viċinanza. 3.6.2. Immarkar L-essenzjal minimu stipulat f’1.7.3 għandu jkun issuplimentat b’dan li ġej: - qawwa nominali espressa f’kW, - massa f’kg tal-konfigurazzjoni l-iktar komuni u, fejn xieraq: - il-ġibda tad-drawbar massima li tkun ipprovduta mill-manifattur fil-coupling hook, f’N, - il-tagħbija vertikali massima li tkun ipprovduta mill-manifattur fuq il-coupling hook, f’N, 3.6.3. Il-ktieb ta’ l-istruzzjonijiet Barra mill-essenzjal minimu stipulat f’1.7.4, il-ktieb ta’ l-istruzzjonijiet għandu jkun fih l-informazzjoni segwenti: (a) rigward il-vibrazzjonijiet emessi mill-makkinarju, jew il-valur attwali jew il-figura kkalkulata mill-qisien imwettqa fuq makkinarju identiku: - il-valur tal-weighted root mean squareacceleration li għaliha huma ssuġġettati d-dirgħajn, kemm-il darba din teċċedi t-2,5 m/s2; jekk din ma teċċedix it-2,5 m/s2, dan għandu jkun imsemmi, - il-valur tal-weighted rootmean square acceleration li għaliha huma ssuġġettat il-ġisem (is-saqajn jew il-warrani), kemm-il darba din teċċedi l-0,5 m/s2; jekk din ma teċċedix il-0,5 m/s2, dan għandu jkun imsemmi, ‘fejn standards armonizzati mhumiex applikati, il-vibrazzjoni għandha tkun imkejla bl-użu ta’ l-iktar metodu xieraq għall-makkinarju kkonċernat. Il-manifattur għandu jindika l-kondizzjonijiet tat-tħaddim tal-makkinarju waqt il-miżuri u liema metodi kienu użati biex jittieħdu dawn il-miżuri; (b) fil-każ ta’ makkinarju li jippermetti diversi użu li jiddependu fuq l-apparat użat, il-manifattur tal-makkinarju bażiku ma’ liema jista’ jitwaħħal apparat interkambjabbli u l-manifattur ta’ l-apparat interkambjabbli jrid jipprovdi l-informazzjoni meħtieġa biex jippermetti li l-apparat ikun iffittjat u użat b’mod żgur. 4. BŻONNIJIET TA’ SAĦĦA U SIGURTÀ ESSENZJALI BIEX JIKKONTRASTAW IR-RISKJI PARTIKOLARI DOVUTI GĦALL-IRFIGĦ TAX-XOGĦOL Flimkien mar-rekwiżiti essenzjali meħtieġa għas-saħħa u s-sigurtà mogħtija fis-sezzjonijiet 1, 2 u 3, il-makkinarju li jippreżenta riskji minħabba l-irfigħ ta’ xogħlijiet - prinċipalment riskji ta’ waqgħa ta’ tagħbijiet u ħbit jew riskji ta’ arbulazzjoni kkawżati minn operazzjonijiet ta’ rfigħ - għandhom ikunu ddisinjati u kkostruwiti biex jilħqu l-kondizzjonijiet t’hawn taħt. Riskji dovuti għall-irfigħ ta’ xogħlijiet li jeżistu partikolarment f’każ ta’ makkinarju ddisinjat biex imexxi unitajiet ta’ tagħbija li jinvolvu bdil ta’ livell waqt il-moviment. It-tagħbija tista’ tikkonsisti f’oġġetti, materjali u prodotti. 4.1. Rimarki ġenerali 4.1.1. Id-Definizzjoni (a) aċċessorji ta’ l-irfigħ: “aċċessorji ta’ l-irfigħ” tfisser komponenti jew apparat mhux imwaħħal mal-magna u mqiegħed bejn il-makkinarju u t-tagħbija jew fuq it-tagħbija sabiex iwaħħalha; (b) aċċessorji ta’ l-irfigħ separati: “aċċessorji ta’ l-irfigħ separati” tfisser aċċessorji li jgħinu biex iwettqu jew l-użu ta’ apparat ta’ gganċjar bħala ngħidu aħna eyehook, shackles, ċrieki, eyebolts, eċċ.; (c) tagħbija ggwidata: “tagħbija ggwidata” tfisser it-tagħbija fejn il-moviment totali huwa magħmul tul gwidi riġidi jew flessibbli, il-pożizzjoni ta’ liema hija stabbilità b’punti fissi; (d) koeffiċjent ta’ tħaddim “koeffiċjent ta’ tħaddim” tfisser r-ratio aritmetiku bejn it-tagħbija ggarantità mill-manifattur sa liema biċċa mill-apparat, aċċessorju jew makkinarju huwa kapaċi jżommu u t-tagħbija tax-xogħol massima mmarkata fuq l-apparat, l-aċċessorju jew il-makkinarju rispettivament; (e) koeffiċjent tat-test: “koeffiċjent tat-test” tfisser r-ratio aritmetiku bejn it-tagħbija użata biex twettaq it-testijiet statiċi jew dinamiċi fuq biċċa mill-apparat, aċċessorju jew makkinarju u t-tagħbija tax-xogħol massima mmarkata fuq l-apparat, l-aċċessorju jew il-makkinarju rispettivament; (f) test statiku: “test statiku” tfisser it-test waqt liema l-makkinarju jew l-aċċessorju t’irfigħ huwa l-ewwel ispezzjonat u r-riżultat imqabbel ma’ qawwa korrispondenti għat-tagħbija tax-xogħol massima immultiplikata bil-koeffiċjent tat-test statiku xieraq u mbagħad ri-ispezzjonat la darba l-imsemmija tagħbija tkun irrilaxxjata biex tassigura li ebda ħsara ma tkun saret; (g) test dinamiku: “test dinamiku” tfisser it-test waqt liema il-makkinarju jitħaddem fil-konfigurazzjonijiet tiegħu kollha possibbli fit-tagħbija tax-xogħol massima waqt li tittieħed konsiderazzjoni ta’ l-imġiba dinamika tal-makkinarju sabiex ikun iċċekkjat li l-makkinarju u l-fatturi ta’ sigurtà jkunu qegħdin jaħdmu sewwa. 4.1.2. Proġettazzjoni kontra riskji mekkaniċi 4.1.2.1. Riskji minħabba nuqqas ta’ stabbilità Il-makkinarju għandu jkun hekk iddisinjat u kkostruwit li l-istabbilità meħtieġa fi 1.3.1 tkun miżmuma kemm fis-servizz u barra mis-servizz, inklużi l-istadji kollha ta’ trasportazzjoni, assemblar u żmantellar, waqt bdil ta’ komponenti previsti u anke waqt it-testijiet imwettqa skond il-ktieb ta’ l-istruzzjonijiet. Għal dan l-iskop il-manifattur jew ir-rappreżentant awtorizzat tiegħu li huwa stabbililit fil-Komunità għandu juża metodi ta’ verifika xierqa; partikolarment għal trakkijiet industrijali li jħaddmu lilhom infushom b’lift li jeċċedi 1,80 m, il-manifattur jew ir-rappreżentant awtorizzat tiegħu stabbilit fil-Komunità għandu, għal kull tip ta’ trakk industrijali kkonċernat, iwettaq test ta’ stabbilità tal-pjattaforma jew test simili, jew inkella jara li jitwettqu tali testijiet. 4.1.2.2. Linji ta’ gwida u linji ta’ korsi Il-makkinarju għandu jkun ipprovdut b’apparat li jaġixxi fuq il-linji jew il-korsi ta’ gwida li jevita il-qbiż ta’ dawn. Madankollu, jekk iseħħ qbiż ta’ linji jew korsi minkejja tali apparat, jew jekk ikun hemm nuqqas ta’ linja jew ta’ komponent mexxej, l-apparat għandu jkun dak ipprovdut biex jevita il-waqa’ ta’ l-apparat, il-komponent u t-tagħbija jew li l-qlib tal-makkinarju. 4.1.2.3. Qawwa mekkanika Makkinarju, aċċessorji ta’ l-irfigħ u komponeneti li jinbidlu għandhom ikunu tajbin biżżejjed li jirreżistu l-istress li għalih ikunu ssuġġettati, kemm ġewwa u, fejn applikabbli, barra l-użu, taħt l-istallazzjoni u l-kondizzjonijiet tax-xogħol li jkunu pprovduti mill-manifattur, u fil-konfigurazzjonijiet rilevanti kollha, bir-rigward dovut, fejn xieraq, għall-effetti ta’ fatturi atmosferiċi u forzi eżerċitati minn persuni. Din il-kondizzjoni għandha tkun ukoll issodisfatta waqt it-trasport, l-armar u d-diżarmar. Makkinarju u aċċessorji ta’ l-irfigħ għandhom ikunu ddisinjati u kkostruwiti b’tali mod li jevitaw ħsara mill-għajja tal-metall u mill-użu, waqt li jittieħed in konsiderazzjoni l-użu maħsub għalihom. Il-materjali użati għandhom jintgħażlu a bażi ta’ l-ambjenti tax-xogħol li jkunu pprovduti mill-manifattur b’rifererenza speċjali għall-korrożjoni, il-brix, l-impatti, il-qerda bil-kesħa u l-qdumija. Il-makkinarju u l-aċċessorji ta’ l-irfigħ għandhom ikunu ddisinjati u kkostruwiti biex jirreżistu t-tagħbija żejda fit-testijiet statiċi mingħajr deformazzjoni permanenti jew difett latenti. Il-kalkolu jrid jieħu in konsiderazzjoni l-valuri tal-koeffiċjent tat-test statiku magħżul biex jiggarantixxi livell adegwat ta’ sigurtà. dak il-koeffiċjent għandu, bħala regola ġenerali, il-valuri li ġejjin: (a) manwalment-il-makkinarju tax-xogħol u l-aċċessorji ta’ l-irfigħ: 1,5; (b) makkinarju ieħor: 1,25. Il-makkinarju jrid ikun iddisinjat u kkostruwit biex jieħu, mingħajr nuqqas, it-testijiet dinamiċi mwettqa bl-użu tat-tagħbija tax-xogħol massima immultiplikata bil-koeffiċjent tat-test dinamiku. Dan il-koeffiċjent tat-test dinamiku jintagħżel hekk li jiggarantixxi livell adegwat ta’ sigurtà: il-koeffiċjent huwa, bħala regola ġenerali, ugwali għal 1,1. It-testijiet dinamiċi għandhom isiru fuq makkinarju li jkun lest biex jintuża taħt kondizzjonijiet normali ta’ użu. Bħala regola ġenerali, it-testijiet isiru bil-veloċità normali stipulata mill-manifattur. Jekk ir-ċirkwit tal-kontroll tal-makkinarju jippermetti għal numru ta’ movimenti simultanji (per eżempju, rotazzjoni u spjazzament tat-tagħbija), it-testijiet għandhom jsiru taħt lanqas kondizzjonijiet favorevoli, jiġifieri bħala regola ġenerali, billi jkunu kkombinati l-movimenti kkonċernati. 4.1.2.4. Tarjoli, tankijiet, katini jew ħbula Tarjoli, tankijiet u roti għandu jkollhom dijametru proporzjonat mad-daqs tal-ħabel jew katini li bihom jistgħu jkunu ffittjati. Tankijiet u roti għandhom ikunu ddisinjati, ikkostruwiti u stallati b’tali mod li l-ħbula jew ktajjen li bihom huma armati jkunu jistgħu jiddawru mingħajr ma jaqgħu. Ħbula użati direttament għall-irfigħ jew fl-appoġġ tat-tagħbija m’għandhomx jinkludu xi tgħaqqid flimkien għajr fi trufhom (tgħaqqid huwa ttollerat fi stallazzjonijiet li huma maħsuba mid-disinjar tagħhom biex ikunu mmodifikati regolarment skond il-bżonnijiet ta’ l-użu). Fit-total tagħhom il-ħbula u t-truf tagħhom għandhom koeffiċjent ta’ xogħol magħżul biex jiggarantixxi livell ta’ sigurtà, bħala regola ġenerali, dan il-koeffiċjent huwa ugwali għal ħamsa. Il-ktajjen ta’ l-irfigħ għandhom koeffiċjent ta’ xogħol magħżul biex jiggarantixxi livell ta’ sigurtà, bħala regola ġenerali, dan il-koeffiċjent huwa ugwali għal erbgħa. Sabiex ikun ivverifikat li koeffiċjent ta’ xogħol adegwat intlaħaq, il-manifattur jew ir-rappreżentant awtorizzat tiegħu li huwa stabbilit fil-Komunità jrid, għal kull tip ta’ katina u ħabel użat direttament għall-irfigħ ta’ tagħbija, u għat-truf tal-ħabel, iwettaq it-testijiet xierqa jew jara li jsiru tali testijiet. 4.1.2.5. aċċessorji ta’ l-irfigħ separati Aċċessorji ta’ l-irfigħ għandhom ikunu ta’ daqs li jieħu ħsieb l-proċessi dovuti għall-għajja u għall-qdumija għal numru ta’ ċikli ta’ xogħol konsistenti mat-tul ta’ ħajja mistennija minnhom kif speċifikat fil-kondizzjonijiet tax-xogħol għal applikazzjoni mogħtija. Barra minn dan: (a) il-koeffiċjent tax-xogħol ta’ ħabel/tarf ta’ ħabel metalliku mgħaqqad jintagħżel hekk li jiggarantixxi livell adegwat ta’ sigurtà; dan il-koeffiċjent, bħala regola ġenerali, huwa ugwali għal ħamsa. Il-ħbula m’għandomx ikollhom xi tgħaqqid jew ħoloq barra dawk fi trufhom; (b) fejn jintużaw katini b’ħoloq iwelldjat, dawn għandhom ikunu minn tat-tip ta’ ħoloq qasir. (a)il-koeffiċjent tax-xogħol ta’ ktajjen ta’ kwalunkwe tip jintagħżel hekk li jiggarantixxi livell adegwat ta’ sigurtà; dan il-koeffiċjent, bħala regola ġenerali, huwa ugwali għal erbgħa. (c) il-koeffiċjent tax-xogħol għal ħbula jew slings tat-tessuti jiddependi fuq il-materjal, il-metodu tal-manifattur, id-dimensjonijiet u l-użu. Dan il-koeffiċjent jintagħżel hekk li jiggarantixxi livell ta’ sigurtà, huwa, bħala regola ġenerali, ugwali għal sebgħa, kif hemm ipprovdut li l-materjali użati huma murija li huma ta’ kwalità oġġettiva u l-metodu tal-manifattur huwa dak xieraq għall-użu maħsub. Jekk dan ma jkunx il-każ, il-koeffiċjent, bħala regola ġenerali jkun issettjat f’livell ogħla sabiex jassigura l-livell ekwivalenti ta’ sigurtà. Il-ħbula u s-slings tat-tessuti m’għandhomx jinkludu xi għoqod, konnessjonijiet jew tgħaqqid għajr fit-truf tas-slings, minbarra fil-każ ta’ sling bla tarf; (d) Il-komponenti metalliċi kollha li jiffurmaw, jew jintużaw ma’, sling għandu jkollhom koeffiċjent ta’ xogħol magħżul biex jiggarantixxi livell ta’ sigurtà, bħala regola ġenerali, dan il-koeffiċjent huwa ugwali għal erbgħa. (e) il-kapaċità tax-xogħol massima ta’ sling b’ħafna saqajn ikun stabbilit a bażi tal-koeffiċjent ta’ sigurtà tas-sieq l-iktar dgħajfa, in-numru ta’ saqajn u l-fattur tat-tnaqqis li jiddependi fuq il-konfigurazzjoni tas-slinging; (f) Sabiex ikun ivverifikat li koeffiċjent ta’ xogħol adegwat intlaħaq, il-manifattur jew ir-rappreżentant awtorizzat tiegħu li huwa stabbilit fil-Komunità jrid, għal kull tip ta’ komponent li hemm riferenza għalih f’(a), (b), (ċ) u (d) jwettaq it-testijiet xierqa jew jara li jsiru tali testijiet. 4.1.2.6. Kontroll ta’ movimenti. Apparati għall-ikkontrollar tal-movimenti għandhom jaġixxu b’tali mod li l-makkinarju li fuqu jkunu stallati jkun salv mill-periklu: (a) il-makkinarju għandu jkun hekk iddisinjat jew iffittjat b’apparati li l-amplitudni tal-movimenti tal-komponenti tiegħu tinżamm f’limiti speċifikati. It-tħaddim ta’ tali apparati għadu, fejn xieraq ikun ippreċedut minn twissija; (b) fejn diversi magni mwaħħla jew immuntati fuq il-linji jistgħu jkunu mmanuvrati simultanjament fl-istess post, b’riskji ta’ kolliżjoni, tali magni għandhom ikunu hekk iddisinjati u ikkostruwiti li jagħmluha possibbli li jkunu ffittjati b’sistemi li jippermettu li dawn ir-riskji jkunu evitati, (c) il-mekkaniżmi tal-makkinarju għandhom ikunu hekk iddisinjati u kkostruwiti li t-tagħbijiet ma jkunux jistgħu jitkaxkru perikolożament jew jaqgħu f’salt u bla mistennija, anke f’każ ta’ qtugħ parzjali jew totali tal-provvista tad-dawl jew meta l-ħaddiem iwaqqaf ix-xogħol tal-magna; (d) għandu jkun possibbli, taħt kondizzjonijiet normali tax-xogħol, li titbaxxa biss it-tagħbija bi brejk ta’ frizzjoni, għajr fil-każ ta’ makkinarju, li l-funzjoni tiegħu titlob li dan ikun imħaddem b’dak il-mod; (e) apparati tat-twaqqif għandhom ikunu hekk iddisinjati u kkostruwiti li jkun evitat kull twaqqigħ mhux intenzjonat tat-tagħbijiet. 4.1.2.7. Tqandil ta’ tagħbijiet Il-pożizzjoni tas-sewqan ta’ makkinarju għandha tkun imfassla b’tali mod li tassigura l-iktar veduta wiesa’ possibbli tat-trajettorji tal-partijiet li jiċċaqilqu, sabiex possibilment jiġu evitati kolliżjonijiet ma’ persuni jew apparat jew makkinarju ieħor li jista’ jkun qed ikun immanuvrat fl-istess ħin u li jista’ jkun ta’ perikolu. Il-makkinarju b’tagħbijiet iggwidati iffissat f’post wieħed għandu jkun iddisinjat u kkostruwit biex jevita li jesponi persuni milli jintlaqtu mit-tagħbija jew mill-piżijiet tal-bilanċ. 4.1.2.8. Sajjetti Makkinarju li jinħtieġ protezzjoni kontra l-effett tas-sajjetti waqt li jkun jintuża għandu jkun iffittjat b’sistema ta’ kalamità li titfa’ l-iċċarġjar elettriku riżultanti taħt l-art. 4.2. Bzonnijiet speċjali għal makkinarju li s-sors ta’ l-enerġija tiegħu huwa differenti minn sforz manwali 4.2.1. Kontrolli 4.2.1.1. Pożizzjoni tas-sewqan Il-bżonnijiet stipulati fis-sezzjoni 3.2.1 japplikaw ukoll għall-makkinarju fiss 4.2.1.2. Seating Il-bżonnijiet stipulati fis-sezzjoni 3.2.2, l-ewwel u t-tieni paragrafu, u dawk stipulati fis-sezzjoni 3.2.3 japplikaw ukoll għall-makkinarju fiss. 4.1.2.3. Apparati ta’ kontroll L-apparati li jikkontrollaw il-movimenti tal-makkinarju jew l-apparat tiegħu għandhom jitpoġġew fuq il-pożizzjoni newtrali tagħhom hekk kif dawn jintelqu minn min iħaddimhom. Madankollu, għal movimenti parzjali jew sħaħ li fihom mhemm ebda riskju li t-tagħbija jew il-makkinarju jaħbtu, l-imsemmija apparati jistgħu jitpoġġew fuq kontrolli li jawtorizzaw twaqqif awtomatiku fuq livelli magħżula bil-quddiem mingħajr ma jinżamm strument ta’ kontrol hold-to-run 4.1.2.4. Kontroll tat-tagħbija Makkinarju b’tagħbija ta’ xogħol massima ta’ mhux inqas minn 1000 kilogramm jew mument ta’ arbular ta’ mhux inqas minn 40000 Nm għandu jkun iffittjat b’apparati li javżaw lis-sewwieq u li jevitaw movimenti perikolużi tat-tagħbija fil-każ ta: - tagħbija żejda tal-makkinarju - kemm bħala riżultat ta’ tagħbijiet tax-xogħol massimi li jkunu eċċeduti, kif ukoll - bħala riżultat ta’ mumenti dovuti għat-tagħbijiet li jkunu eċċeduti, - il-mumenti li jistgħu jwasslu għal arbular li jkun eċċedut bħala riżultat ta’ l-irfigħ tat-tagħbija. 4.2.2. Stallazzjoni ggwidata bil-cables Cable, carriers, tractors jew tractor carrier għandhom jinżammu minn kontro-piżijiet jew minn apparati li jippermetti l-kontroll permanenti tat-tensjoni. 4.2.3. Riskji li jesponu lill-persuni. Mezzi ta’ aċċess għall-pożizzjoni tas-sewqan u għall-punti ta’ intervent Il-makkinarju b’tagħbijiet iggwidati u makkinarju li t-tagħbijiet mgħobbija fuqu jsegwu passaġġ definit kjarament għandu jkun armat b’apparati li jħarsu l-persuni esposti mir-riskji. 4.2.4. Iffittjar għal skop Meta makkinarju jitqiegħed fis-suq jew jintuża għall-ewwel darba fuq ix-xogħol, il-manifattur jew ir-rappreżentant awtorizzat tiegħu li jkun stabbilit fil-Komunità għandu jassigura, billi jieħu miżuri xierqa jew jara li jittieħdu, li l-aċċessorji ta’ l-irfigħ u l-makkinarju li jkun lest għall-użu - kemm manwalment jew imħaddma bl-enerġija - jistgħu jagħmlu l-funzjonijiet speċifiċi tagħhom mingħajr ebda perikolu. Il-miżuri msemmija għandhom jieħdu in konsiderazzjoni l-aspetti statiċi u dinamiċi tal-makkinarju. Fejn il-makkinarju ma jkunx jista’ jkun armat fil-fond tal-manifattur jew fil-fond tar-rappreżentant awtorizzat tiegħu li jkun stabbilit fil-Komunità, miżuri xierqa għandhom jittieħdu fuq il-post ta’ l-użu. Inkella, il-miżuri jistgħu jittieħdu jew fil-fond tal-manifattur jew fil-post ta’ l-użu. 4.3. Immarkar 4.3.1. Katini u ħbula Kull tul ta’ katina, ħabel jew xibka ta’ l-irfigħ li ma jiffurmawx parti mill-assemblaġġ għandhom ikollhom marka jew, fejn dan mhux possibbli, plakka jew ċirku li ma jitneħħiex li fuqu jkun hemm l-isem u l-indirizz tal-manifattur jew tar-rappreżentant awtorizzat tiegħu stabbilit fil-Komunità u r-riferenza identifikabbli taċ-ċertifikat rilevanti. Iċ-ċertifikat għandu juri l-informazzjoni meħtieġa mill-istandards armonizzati jew, jekk dawn ma jeżistux, għall-anqas l-informazzjoni li ġejja: - l-isem tal-manifattur jew tar-rappreżentant awtorizzat tiegħu stabbilit fil-Komunità, - l-indirizz fil-Komunità tal-manifattur jew tar-rappreżentant awtorizzat tiegħu, kif xieraq, - deskrizzjoni tal-katina jew ħabel li tinkludi: - id-daqs nominali tagħha, - il-kostruzzjoni tagħha - il-materjal li minnu hi magħmula, u - kwalunkwe trattament metallurġiku speċjali applikat fuq il-materjal, - jekk ittestjati, l-istandard użat - it-tagħbija massima li għaliha jistgħu ikunu suġġetti l-katina jew il-ħabel waqt l-użu. Sensiela ta’ valuri tista’ tingħata għal applikazzjonijiet speċjali. 4.3.2. Aċċessorji ta’ l-irfigħ L-aċċessorji ta’ l-irfigħ kollha għandhom juru l-partikolari li ġejjin: - identifikazzjoni tal-manifattur, - identifikazzjoni tal-materjal (eż. klassifika internazzjonali) fejn din l-informazzjoni hija meħtieġa għall-kompatibbilità dimensjonali, - identifikazzjoni tat-tagħbija tax-xogħol massima - il-marka tal-KE Fil-każ ta’aċċessorji inklużi komponenti bħal cables jew ħbula, li fuqhom l-immarkar huwa fiżikament impossibbli, il-partikolari li għalihom hemm riferenza fl-ewwel paragrafu għandhom ikunu esposti fuq plakka jew b’xi mezz ieħor u mwaħħlin sewwa ma’ l-aċċessorju. Il-partikolari għandhom ikunu jinqraw u lokalizzati f’post fejn ma jkunux jistgħu jgħibu bħala riżultat ta’ machining, użu, eċċ. jew li jipperikolaw is-saħħa ta’ l-aċċessorju. 4.3.3. Makkinarju Flimkien ma’ l-informazzjoni minima li hemm ipprovdut għaliha f’1.7.3, kull magni jrid ikollha b’mod li jinqara u ma jitħassarx, informazzjoni rigward it-tagħbija nominali: (i) esposta f’forma mhux ikkodifikata u prominentement fuq l-apparat fil-każ ta’ makkinarju li għandu biss valur wieħed possibbli, (ii) fejn it-tagħbija nominali tiddependi fuq il-konfigurazzjoni tal-magna, kull pożizzjoni tas-sewqan għandha tkun ipprovduta bi plakka tat-tagħbija li tindika, preferebbilment f’forma dijagrammatika jew permezz ta’ tabelli, it-tagħbijiet nominali għal kull konfigurazzjoni. Makkinarju armat b’appoġġ ta’ tagħbija li jippermetti aċċess għal persuni u jinvolvi riskju ta’ waqgħa għandu jkollu twissija ċara u li ma titħassarx li tipprojbixxi l-irfigħ ta’ persuni. Din it-twissija għandha tkun viżibbli f’kull post fejn l-aċċess huwa possibbli. 4.4. Il-ktieb ta’ l-istruzzjonijiet 4.4.1. Aċċessorji ta’ l-irfigħ Kull aċċessorju ta’ l-irfigħ jew kull grupp indiviżibbli kummerċjali ta’aċċessorji ta’ l-irfigħ għandu jkun akkumpanjat bi ktieb t’istruzzjonijiet li jistipula ta’ lanqas il-partikolaritajiet li ġejjin: - kondizzjonijiet normali ta’ l-użu, - istruzzjonijiet għall-użu,l-assemblaġġ u l-manutenzjoni, - il-limiti ta’ l-użu (partikolarment għall-aċċessorji li ma jistgħux jaqblu ma’ 4.1.2.6 (e)). 4.4.2. Makkinarju Flimkien mas-sezzjoni 1.7.4, il-ktieb ta’ l-istruzzjonijiet għandu jinkludi l-informazzjoni segwenti: (a) il-karatteristiċi tekniċi tal-makkinarju, u partikolarment: - fejn xieraq, kopja tat-tabella tat-tagħbija deskritta fis-sezzjoni 4.3.3 (ii)’ - ir-rejazzjoni fl-appoġġ jew l-ankoraġġ u l-karatteristiċi tal-linji, - fejn xieraq, id-definizzjoni u l-mezzi ta’ l-istallazzjoni tas-saborra (ballast); (b) il-kontenuti tal-logbook, jekk dan ta’ l-aħħar mhux issuplimentat mal-makkinarju; (c) pariri dwar l-użu, partikolarment biex jikkumpensa n-nuqqas tad-dehra diretta tat-tagħbija minn min iħaddmu; (d) l-istruzzjonijiet meħtieġa għat-twettiq tat-testijiet qabel ma l-makkinarju jintuża l-ewwel darba li ma jkunx armat fil-fond tal-manifattur f’forma li fiha għandu jkun użat. 5. KONDIZZJONIJIET MEĦTIEĠA TA’ SIGURTÀ U SAĦĦA ESSENZJALI GĦAL MAKKINARJU MAĦSUB BISS GĦAL XOGĦOL TAĦT L-ART Flimkien mal-bżonnijiet ta’ saħħa u sigurtà essenzjali mogħtija fis-sezzjonijiet 1, 2, 3 u 4, makkinarju maħsub biss għal xogħol taħt l-art għandu jkun iddisinjat u kkostruwit biex jissodisfa l-bżonnijiet t’hawn taħt. 5.1. Riskji dovuti għal nuqqas ta’ stabbilità Powered roof appoġġjat għandu jkun hekk iddisinjat u kkostruwit li jżomm direzzjoni mogħtija meta jkun miexi u mhux jiżloq qabel u waqt li jsib ruħu taħt tagħbija u wara li t-tagħbija tkun tneħħiet. Dawn għandhom ikunu armati b’ankoraġġi għall-pjanċi ta’ fuq tal-hydraulic props individwali 5.2. Moviment Il-makkinarju powered roof għandu jippermetti moviment mhux imfixkel tal-persuni esposti. 5.3. Sajjetti Il-bżonnijiet meħtieġa stipulati fit-tielet paragrafu tas-sezzjoni 1.1.4 ma japplikawx. 5.4. Apparati ta’ kontroll L-aċċeleratur u l-kontrolli tal-brejk għall-moviment ta’ makkinarju li jimxi fuq il-linji għandhom ikunu manwali. Madankollu id-deadman’s control jista’ jitħaddem bis-sieq. L-apparati tal-kontroll ta’ makkinarju powered roof għandu jkun iddisinjat u mifrux sabiex, waqt l-operazzjonijiet ta’ spostament, il-ħaddiema jkunu mkenna mill-magna fil-post. L-apparati tal-kontroll għandhom ikunu protetti kontra kwalunkwe ħelsien aċċidentali. 5.5. Waqfien Magni li jmexxu lilhom infushom li jimxu fuq il-linji f’xogħol taħt l-art għandhom ikunu armati b’deadman’s control li jaġixxi fuq ċirkwit li jikkontrolla il-moviment tal-makkinarju. 5.6. Nar It-tieni inċiż ta’ 3.5.2. huwa mandatorju rigward makkinarju li jikkomprendi partijiet li jistgħu jieħdu n-nar faċilment). Is-sistema tal-brejkijiet ta’ makkinarju intenzjonat li jintuża għal xogħol taħt l-art għandha tkun iddisinjata u kkostruwita biex ma tipproduċix sparks jew tikkawża nirien. Makkinarju b’magni tas-sħana għal użu ta’ xogħol taħt l-art għandu jkun iffittjat biss b’magni ta’ kombustjoni interna li jużaw karburanti bi pressjoni vaporizzanti baxxa u li jeskludu kwalunkwe sparks ta’ oriġini elettrika. 5.7. Emissjonijiet ta’ trab, gassijiet, eċċ. Gassijiet ta’ l-exhaust minn magni tal-kombustjoni m’għandhomx jintefgħu barra lejn is-saqaf." -------------------------------------------------- ANNESS II Il-partiti 12 sa 15 jiżdiedu ma’ l-Anness IV għad-Direttiva 89/392/KEE: "12. Makkinarju għal xogħol taħt l-art tat-tipi segwenti: - makkinarju fuq il-linji: treni u vannijiet bil-brejkijiet, - magni hydraulic-powered roof, - magni tal-kombustjoni interna biex jintramaw ma’ makkinarju għal xogħol taħt l-art. 13. trakkijiet mgħobbija manwalment għall-ġbir ta’ żibel domestiku li jinkorporaw mekkaniżmu ta’ kompressjoni. 14. Gwidi u xaftijiet ta’ trasmissjonijiet li jinqalgħu b’joints universali kif deskritti fis- sezzjoni 3.4.7. 15. Vetturi li jisservisjaw il-liftijiet." --------------------------------------------------